recursal/SuperWikiNEXT-32B huggingface dataset:
Ο **Νέος Καθεδρικός του Κάδιθ** (στα ισπανικά: **Catedral Nueva de Cádiz**, αλλιώς **Catedral de Santa Cruz sobre el Mar** ή **Catedral de Santa Cruz sobre las Aguas**) είναι η έδρα της Επισκοπής Κάδιθ και Θεούτας.

Ιστορία του ναού
----------------

Πριν κατασκευαστεί ο Νέος Καθεδρικός του Κάδιθ, έδρα της Επισκοπής Κάδιθ και Θεούτας ήταν η Εκκλησία του Τιμίου Σταυρού. Καθώς ο ναός αυτός ήταν σε κακή κατάσταση αποφασίστηκε η κατασκευή του νέου ναού. Στην απόφαση αυτή συνέβαλε και το γεγονός ότι οι αρχές ήθελαν το Κάδιθ να αποκτήσει ένα μνημειώδη καθεδρικό που θα τόνιζε τη σημασία της πόλης, στην οποία το 1717 είχε μεταφερθεί, από τη Σεβίλλη, το Εμπορικό Επιμελητήριο.

Ο Νέος Καθεδρικός του Κάδιθ ξεκίνησε να κατασκευάζεται το 1722 και ολοκληρώθηκε πολλά χρόνια αργότερα, το 1838. Οι εργασίες κατασκευής ξεκίνησαν υπό τον αρχιτέκτονα Vicente Acero, ο οποίος εγκατέλειψε το έργο το 1739. Στη συνέχεια ανέλαβε, για δεκαοκτώ χρόνια ο Gaspar Cayon. Ακολούθησε ο ανιψιός του Torcuato Cayon, μέχρι το θάνατό του το 1783, έπειτα ο Miguel Olivares μέχρι το 1790 και στη συνέχεια ο Manuel Machuca μέχρι το 1832. Η κατασκευή της εκκλησίας ολοκληρώθηκε υπό τον Juan Daura, το 1838. Στο ναό υπάρχουν στοιχεία διαφορετικών ρυθμών (μπαρόκ, ροκοκό και νεοκλασικισμού) γεγονός που οφείλεται στο ότι χρειάστηκαν τόσα πολλά χρόνια για να ολοκληρωθεί η κατασκευή του και στο ότι πολλά διαφορετικά πρόσωπα ανέλαβαν διαδοχικά το έργο. Λόγω της οικονομικής κρίσης που χτύπησε την πόλη χρησιμοποιήθηκαν διαφορετικά υλικά στην κατασκευή του κτιρίου ενώ η μεγάλη καθυστέρηση των εργασιών είχε ως αποτέλεσμα πολλά μέρη του ναού να είναι εκτεθειμένα στα καιρικά φαινόμενα, που σε συνδυασμό με τη θέση της εκκλησίας δίπλα στη θάλασσα, προκάλεσαν τη φθορά των υλικών που χρησιμοποιήθηκαν.

Παραπομπές
----------

1. 1 2 3 4  (Ισπανικά) *Digital Guide to the Cultural Heritage of Andalusia*. i1426. Ανακτήθηκε στις Ιουλίου 2020.
2. 1 2 3  *Wiki Loves Monuments monuments database*. 13  Νοεμβρίου 2017. tools.wmflabs.org/heritage/api/api.php?action=search&format=json&srcountry=es&srlang=es&srid=RI-51-0000493.
3. 1 2  (Αγγλικά) *GeoNames*. 2005. Ανακτήθηκε στις 29  Ιουνίου 2022.
4. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130842907
* LCCN: n93109697
* GND: 4659648-3
* BNE: XX86252

 |

 |
Ο **Μοχάμεντ Νάσσερ Αφάς** (*Mohammad Nasser Afash*, γενν. Χαλέπι, 31 Οκτωβρίου 1971) είναι Σύριος διεθνής παλαίμαχος ποδοσφαιριστής που αγωνιζόταν ως αμυντικός.

Σταδιοδρομία σε συλλόγους
-------------------------

Ξεκίνησε την επαγγελματική ποδοσφαιρική του σταδιοδρομία το 1988 με την Αλ Ιττιχάντ Χαλέπι ΣΚ. Με τη φανέλα της Αλ Ιττιχάντ, αγωνίστηκε 5 χρονιές, ενώ τη χρονιά 1991-1992 αναδείχθηκε κορυφαίος σκόρερ στο πρωτάθλημα Συρίας.

Τον Δεκέμβριο του 1993, μετακόμισε στην Ελλάδα για την Προοδευτική. Το ντεμπούτο του επί ελληνικού εδάφους και με τη φανέλα της Προοδευτικής, έγινε στις 9 Ιανουαρίου 1994 στον αγώνα Προοδευτική - Παναργειακός 1-0, πετυχαίνοντας το νικητήριο τέρμα. Με τα χρώματα της Προοδευτικής αγωνίστηκε συνολικά περίπου 4 χρόνια στη Β' Εθνική, κάνοντας πολύ καλές εμφανίσεις, ενώ το 1995-1996 πέτυχε 17 τέρματα και αναδείχθηκε κορυφαίος σκόρερ στο πρωτάθλημα.

Τον Ιανουάριο του 1997, λύθηκε το συμβόλαιό του με την Προοδευτική και κατόπιν μετακινήθηκε στον Ιωνικό Νίκαιας. Με τα χρώματα του Ιωνικού, αγωνίστηκε με ιδιαίτερη επιτυχία στην Α' Εθνική μέχρι το 2004. Ντεμπούτο με τη φανέλα του Ιωνικού αλλά και στην Α' Εθνική, έκανε στις 15 Ιανουαρίου 1997, στον αγώνα Ηρακλής - Ιωνικός. Με τον Ιωνικό ήταν φιναλίστ Κυπέλλου Ελλάδας το 2000 και συμμετείχε στην προκριματική φάση του Κυπέλλου ΟΥΕΦΑ το 1998.

Το 2004 επέστρεψε στην πατρίδα του, για να κλείσει την καριέρα του στην Αλ Ιττιχάντ, ομάδα απ' όπου ξεκίνησε.

Διεθνής σταδιοδρομία
--------------------

Το 1989 και 1991 αγωνίστηκε με τη Εθνική Συρίας U20 στο Παγκόσμιο Κύπελλο U20. Είχε επίσης, συνολικά 7 συμμετοχές με την Εθνική Συρίας ανδρών σε προκριματικά παιχνίδια το 1994 και το 1998 για το Παγκόσμιο Κύπελλο. Το 1996 συμμετείχε στους τελικούς του Κυπέλλου Ασίας.

Παραπομπές
----------

1. ↑  Syrian Premier League top scorers[*νεκρός σύνδεσμος*], sciencepole.com
2. ↑  εφ. Αθλητική Ηχώ, 10/1/1994, σελ. 9
3. ↑  εφ. Αθλητική Ηχώ, 27/5/1996, σελ. 26
4. ↑  Greece - List of Second Level Topscorers, rsssf.com
5. ↑  ΤΑ ΚΑΝΟΝΙΑ ΤΗΣ Β ΕΘΝΙΚΗΣ, opadikospanikos.wordpress.com
6. ↑  "Τέλος ο Αφάς", εφ. "SPORTIME", 3/1/1997, σελ. 32
7. ↑  "Πήρε τον Αφάς ο Ιωνικός", εφ. "SPORTIME", 12/1/1997, σελ. 30
8. ↑  εφ. "SPORTIME", 16/1/1997, σελ. 12 και 16
9. ↑  Ιστορικό του Αφάς στις διοργανώσεις της ΦΙΦΑ Αρχειοθετήθηκε 2016-11-11 at Archive.is, fifa.com
10. ↑  Asian Nations Cup 1996 Final Tournament - Expended File, rsssf.com

Πηγές
-----

* Το προφίλ και η καριέρα του Αφάς αναλυτικά στο national-football-teams.com
* Το προφίλ του Αφάς στο transfermarkt.com
Η **Νέρολα** ήταν αρχαία πόλη της Μυσίας, στη Μικρά Ασία. 

Βρισκόταν μεταξύ της Πολίχνας και της Μαλλού και στα δυτικά της Σκήψεως. Είναι άγνωστη η προέλευση του ονόματός της, γι'αυτό και μόνο εικασίες μπορούν να γίνουν. Με το ίδιο όνομα υπάρχει και άλλη μια πόλη στο Λάτιο, της οποίας το όνομα θεωρείται σαβινικής προελεύσεως. Οι Σαβίνοι θεωρούντο, κατά τους Ρωμαίους ιστορικούς, πελασγικής (παλαιοελληνικής) καταγωγής από τη Λακωνία. Η σαβινική πόλη ονομάστηκε έτσι είτε από την σαβινική λέξη *nero* ή *nerio* (=δυνατός, γενναίος), ή από το όνομα του αυτοκράτορος Νέρωνος, όπως αποκαλύπτει αρχαία επιγραφή της πόλης (A Nerone tuum Nerola nomen habet), ο οποίος είχε επίσης σαβινική καταγωγή. Επομένως η πόλη της Μικράς Ασίας, ίσως ήταν ρωμαϊκή αποικία (colonia) λεγεωναρίων από την Ιταλία, είτε το αντίστροφο, δηλαδή πελασγική πόλη. 

Στη θέση της αρχαίας πόλης βρίσκεται η σημερινή Καρακαντιλάρ (Karakadilar) της Τουρκίας.

Πηγές
-----

* Richard J. A. Talbert (επιμ.), *Barrington Atlas of the Greek and Roman World - Map by Map Directory - Map 56 Pergamum*, Princeton University Press, 2000, ISBN 9780691049458.
Ο **Νίκος Μακρής**, είναι Έλληνας πρώην καλαθοσφαιριστής. Αγωνιζόταν στη θέση του πόιντ γκαρντ και φόρεσε την φανέλα του Άρη Θεσσαλονίκης από το 1951 ως το 1961.

Καριέρα
-------

Ο Μακρής εντάχθηκε σε νεαρή ηλικία στην εφηβική ομάδα του Άρη Θεσσαλονίκης, για να συμμετάσχει για πρώτη φορά στην ανδρική ομάδα την σεζόν 1951-52, αγωνιζόμενος ταυτόχρονα με το εφηβικό τμήμα. Το 1954, οι έφηβοι του Άρη κατέκτησαν το πρωτάθλημα Θεσσαλονίκης με προπονητή τον Ανέστη Πεταλίδη, ενώ τις δύο προηγούμενες σεζόν είχαν ηττηθεί στον τελικό από την ΧΑΝΘ.

Το 1955, συμμετείχε με τους "κίτρινους" στο διεθνές τουρνουά του Βιαρέτζιο, όπου ο Άρης ηττήθηκε στον τελικό από τον Ερυθρό Αστέρα Βελιγραδίου με 48-46. Την επόμενη χρονιά, η ομάδα εφήβων του συλλόγου κατέκτησε και πάλι το τοπικό πρωτάθλημα, ενώ το 1958 επέστρεψε στους τίτλους η ανδρική ομάδα, κατακτώντας το πρωτάθλημα Θεσσαλονίκης για πρώτη φορά μετά από 28 χρόνια.

Ο Άρης και η ΧΑΝΘ αγωνίστηκαν στην τελική φάση του πανελλήνιου πρωταθλήματος, όπου οι "κίτρινοι" αναδείχθηκαν δευτεραθλητές Ελλάδος, με τον Μακρή να πετυχαίνει οκτώ πόντους σε τέσσερις αγώνες.

Το καλοκαίρι του 1958, ο Άρης συμμετείχε στα τουρνουά της Μεσσήνης και του Παλέρμο, ενώ την επόμενη χρονιά κατέκτησε το διεθνές τουρνουά της Λιέγης. Την ίδια χρονιά, οι "κίτρινοι" κατέλαβαν την δεύτερη θέση στην τελική φάση του πανελλήνιου πρωταθλήματος, όπου ισοβάθμησαν στην πρώτη θέση με τις ομάδες του ΠΑΟΚ και του Σπόρτιγκ. Στους αγώνες μπαράζ που ακολούθησαν, ο Άρης κατέβαλε την αντίσταση του Σπόρτιγκ με 78-77, με τον Μακρή να πετυχαίνει τέσσερις πόντους, αλλά ηττήθηκε από τον ΠΑΟΚ με 58-66 και περιορίστηκε στην δεύτερη θέση, με τον πλέι-μέικερ να πετυχαίνει εννέα πόντους.

Το 1960, συμμετείχε για τρίτη συνεχόμενη χρονιά στην τελική φάση του πρωταθλήματος, καταλαμβάνοντας την τέταρτη θέση. Ο Μακρής πέτυχε οκτώ πόντους, παίζοντας μόνο στους δύο πρώτους αγώνες, με τον Ηρακλή και τον ΠΑΟΚ.

Στην τελευταία του σεζόν με την ανδρική ομάδα του Άρη, ο Μακρής συμμετείχε και πάλι στο πρωτάθλημα Ελλάδας, ως αναπληρωματικός, με τους "κίτρινους" να αναδεικνύονται και πάλι τέταρτοι.

Διακρίσεις
----------

**Άρης**

* Δευτεραθλητής Ελλάδας: 1958, 1959
* Πρωταθλητής Θεσσαλονίκης: 1958

Παραπομπές
----------

1. ↑  Εφημερίδα Μακεδονία, 8/7/1958, Σελίδα: 4
2. ↑  Ο Ανέστης Πεταλίδης μέσα από τα μάτια του Πάρι Καλημερίδη (photos)
3. ↑  Εφημερίδα Μακεδονία, 9/8/1959, Σελίδα: 11
4. ↑  Εφημερίδα Μακεδονία, 11/8/1959, Σελίδα: 4
5. ↑  Εφημερίδα Μακεδονία, 13/9/1960, Σελίδα: 7
6. ↑  Εφημερίδα Μακεδονία, 14/9/1960, Σελίδα: 5
7. ↑  Εφημερίδα Μακεδονία, 15/8/1961, Σελίδα: 4

Πηγές
-----

* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* *"Αθλητικός Σύλλογος Άρης • 1914-2004"*, συλλογικό έργο (επιστημονική τεκμηρίωση Αν. Στεφανίδης - Ελ. Τσιομπανούδη - Δ. Κυρίτσης), έκδοση *Κέντρο Ιστορίας Δήμου Θεσσαλονίκης*, Θεσσαλονίκη 2005, ISBN 960-8734-48-7
Αυτό το λήμμα αφορά τo βιβλίο με τίτλο **Ο Πέρσι Τζάκσον και η κλοπή της αστραπής**.  Για την ομώνυμη ταινία, δείτε: Ο Πέρσι Τζάκσον και η κλοπή της αστραπής (ταινία).  

**Η κλοπή της αστραπής** είναι βιβλίο περιπέτειας και φαντασίας, το οποίο βασίζεται στην ελληνική μυθολογία και γράφτηκε από τον Ρικ Ρίορνταν. Είναι το πρώτο βιβλίο από την σειρά βιβλίων *Ο Πέρσι Τζάκσον και οι Ολύμπιοι*, το οποίο μιλάει για τον Πέρσι Τζάκσον (χαρακτήρας) ο οποίος ανακαλύπτει ότι είναι ημίθεος. Ο Πέρσι (χαϊδευτικό του... Περσέα) είναι ένα δωδεκάχρονο αγόρι από τη Νέα Υόρκη, με δυσλεξία και σύνδρομο διάσπασης της προσοχής. Αφού αποβάλλεται για έκτη φορά από το σχολείο του, ανακαλύπτει μια μέρα την αλήθεια για όλα τα περίεργα που συμβαίνουν στη ζωή του. Στην πραγματικότητα είναι ημίθεος, γιος ενός Θεού, του Ποσειδώνα και μιας θνητής. Τα προβλήματα αρχίζουν όταν οι θεοί του Ολύμπου - που βρίσκονται στο Εμπάιερ Στέιτ Μπίλντινγκ - στέλνουν διάφορα τέρατα να τον κυνηγήσουν επειδή πιστεύουν πως έκλεψε τον κεραυνό του Δία και ο Πέρσι θεωρείται ο κύριος ύποπτος. Η κλοπή αυτή έχει προκαλέσει μάχες ανάμεσα στους θεούς και ένας Τρίτος Παγκόσμιος Πόλεμος φαντάζει πιο απειλητικός από ποτέ. Ο Πέρσι έχει μπλέξει άσχημα. Έχει μόνο δέκα μέρες καιρό για να βρει τον πραγματικό κλέφτη και να σταματήσει έναν πόλεμο που θα καταστρέψει τον δυτικό πολιτισμό. Η αποστολή του είναι εξαιρετικά δύσκολη και το Μαντείο δεν τον βοηθάει και πολύ με τους χρησμούς.

Βραβεία
-------

Βραβεία που απέσπασε το πρώτο βιβλίο της σειράς *Πέρσι Τζάκσον*:

* Publishers Weekly National Children’s Bestseller
* Al Roker’s Book Club For Kids, The Today Show
* Best Book of 2005, School Library Journal
* New York Times Notable Book of 2005
* Best Book of 2005, Child Magazine
* Bluebonnet Award Nominee 2006 Texas Library Association
* Askews Torchlight Award (UK) Winner, 2006
* Chicago Public Library Best of the Best Book List, 2005
* VOYA Top Shelf Fiction List for 2005
* ALA Notable Book for 2005
* YALSA Best Book for Young Adults 2005
* Red House Children’s Book Award Winner (UK), 2006
* CCBC choice award 2006,
* Cooperative Children’s Book Center 2006
* Notable Children’s Book, National Council for Teachers of English Warwickshire Book Award Winner (UK), 2007
* Beehive Award Winner 2007 Maine Student Book Award Winner 2007
* Mark Twain Award (2008)
* Pacifi c Northwest Library Association Young Reader’s Choice (2008)
* TASL Volunteer State Book Children’s Choice Award (2008-2009)
* Iowa Teen Award Nominee (2008-2009)
* Young Hoosier Book Award Winner (Middle Grades, 2008-2009)
* Nutmeg Book Award (Intermediate & Teen, 2008)
* Rebecca Caudill Young Readers’ Book Award (2009)
Ο **Νίκος Μουσιούττας** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ την περίοδο 1985-2001.

Βιογραφικά στοιχεία
-------------------

Ο Νίκος Μουσιούττας γεννήθηκε στο Καϊμακλί το 1931. Ήταν διευθυντής εργοληπτικής εταιρείας.

Συμμετείχε στον αγώνα της ΕΟΚΑ 1955-1959. Μετά την ανεξαρτησία της Κύπρου, διορίστηκε από τον Αρχιεπίσκοπο Μακάριο στο Υπουργείο Άμυνας, ώστε να βοηθήσει στην οργάνωση του κυπριακού στρατού. Διατέλεσε μέλος της Σχολικής Εφορίας Λευκωσίας. Επιπλέον, ήταν μέλος της κοινοτικής επιτροπής Καϊμακλίου και πρόεδρος του διοικητικού συμβουλίου του αθλητικού σωματείου Αχιλλέας.

Απεβίωσε στις 19 Ιουλίου 2009.

Πολιτική διαδρομή
-----------------

Το 1959 έγινε μέλος της Επαρχιακής Επιτροπής Λευκωσίας του Ενιαίου Δημοκρατικού Μετώπου Αναδημιουργίας (ΕΔΜΑ). Το 1976 αποτέλεσε ένα από τα ιδρυτικά μέλη του ΔΗΚΟ.  Διετέλεσε μέλος του Πολιτικού Γραφείου και του Εκτελεστικού Γραφείου του ΔΗΚΟ την περίοδο 1976-1980. Από το 1980 έως το 1985 ήταν πρόεδρος της Επαρχιακής Επιτροπής Λευκωσίας και μέλος της Κεντρικής Επιτροπής και του Εκτελεστικού Γραφείου του κόμματος. Την περίοδο 1990-1993 ήταν γενικός γραμματέας του Δημοκρατικού Κόμματος.

Στις βουλευτικές εκλογές του 1985 εξελέγη βουλευτής στην Εκλογική Περιφέρεια Λευκωσίας με το ΔΗΚΟ για την Ε΄ Κοινοβουλευτική Περίοδο. Επανεξελέγη στις βουλευτικές εκλογές του 1991 για την ΣΤ΄ Κοινοβουλευτική Περίοδο και στις βουλευτικές εκλογές του 1996 για την Ζ΄ Κοινοβουλευτική Περίοδο. Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Οικονομικών και Προϋπολογισμού, μέλος της Κοινοβουλευτικής Επιτροπής Άμυνας, μέλος της Κοινοβουλευτικής Επιτροπής Υγείας, μέλος της Κοινοβουλευτικής Επιτροπής Περιβάλλοντος και μέλος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως.

Παραπομπές
----------

1. 1 2 3  «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 162. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019.
2. 1 2 3 4 5 6 7 8 9 10 11  «Έφυγε ο Νίκος Μουσιούττας». *www.sigmalive.com*. 20 Ιουλίου 2009. Αρχειοθετήθηκε από το πρωτότυπο στις 27 Ιουλίου 2019. Ανακτήθηκε στις 27 Ιουλίου 2019.
3. ↑  «Εκλογές 19ης Μαΐου 1991». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 1 Ιουλίου 2019. Ανακτήθηκε στις 1 Ιουλίου 2019.
4. ↑  «Εκλογές 26ης Μαΐου 1996». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 1 Ιουλίου 2019. Ανακτήθηκε στις 1 Ιουλίου 2019.
5. ↑  «Απεβίωσε ο πρώην βουλευτής Ν. Μουσιούττας». *Kathimerini.com.cy*. Η Καθημερινή. 20 Ιουλίου 2009. Αρχειοθετήθηκε από το πρωτότυπο στις 27 Ιουλίου 2019. Ανακτήθηκε στις 27 Ιουλίου 2019.

Πηγές
-----

* «Έφυγε ο Νίκος Μουσιούττας». *www.sigmalive.com*. 20 Ιουλίου 2009. Αρχειοθετήθηκε από το πρωτότυπο στις 27 Ιουλίου 2019. Ανακτήθηκε στις 27 Ιουλίου 2019.
* «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 162. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019.
Ο **Νίκος Μελλές** (γεννημένος στις 20 Ιανουαρίου 1995) είναι Έλληνας διεθνής πετοσφαιριστής. Έχει ύψος 200εκ και αγωνίζεται στη θέση του κεντρικού.

Καριέρα
-------

Ο Νίκος Μελλές αναδείχθηκε από τις ακαδημίες του Ολυμπιακού Πειραιώς, με την ομάδα εφήβων του οποίου κατέκτησε τρία πρωταθλήματα ΕΣΠΕΔΑ (2012, 2013, 2014).

Το καλοκαίρι του 2014 αποκτήθηκε με κανονική μεταγραφή από τον Κύζικο Νέας Περάμου, στον οποίο παρέμεινε για μία σεζόν.

Τον Ιούλιο του 2015, ο Μελλές υπέγραψε επαγγελματικό συμβόλαιο μονοετούς διαρκείας με την ΑΕΚ.

Στην συνέχεια το καλοκαίρι του 2017 πήρε μεταγραφή για τα μεγάλα σαλόνια της volley league με την ομάδα της Κηφισιάς όπου παραμένει έως σήμερα.

Διεθνείς συμμετοχές
-------------------

Ο Νίκος Μελλές είναι εν ενεργεία διεθνης της ελληνικής εθνικής ομάδας παίδων.

Τίτλοι
------

* 3 Πρωταθλήματα ΕΣΠΕΔΑ Εφήβων: 2012, 2013, 2014

Πηγές
-----

* Στην Πέραμο ο Μελλές
* Στην ΑΕΚ ο Μελλές

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Πετοσφαιριστές Α.Ο.Π. Κηφισιάς περιόδου 2017-2018 |
| --- |
|  |
| 0 | 
* **1** Νικολάκης
* **2** Χέπμπορν
* **4** Κάπελας
* **4** Σουλτανόπουλος
* **8** Παπαδόπουλος
* **13** Γαβριήλ
* **18** Εφραιμίδης
* **19** Οικονομόπουλος
* **-** Μελλές

Προπονητής: Αρσενιάδης |  |

 |
Το **μπέτμανχεν** (γερμανικά: bethmännchen, που σημαίνει «μικρός Μπέτμαν») είναι αρτοσκεύασμα που παρασκευάζεται από αμυγδαλόπαστα με αμύγδαλα, ζάχαρη άχνη, ροδόνερο, αλεύρι και αυγά. Είναι ένα παραδοσιακό έδεσμα που συνήθως ψήνεται για την ημέρα των Χριστουγέννων και είναι ευρέως διαθέσιμο σε καταστήματα σοκολάτας στη Φραγκφούρτη.

Είναι ένα ειδικό εμπόρευμα που πωλείται στη χριστουγεννιάτικη αγορά της Φραγκφούρτης, μια από τις παλαιότερες χριστουγεννιάτικες αγορές στη Γερμανία, που χρονολογείται από το 1393.

Ιστορία
-------

Το όνομα προέρχεται από την οικογένεια Μπέτμαν. Ο θρύλος λέει ότι ο Παριζιάνος σεφ ζαχαροπλαστικής Ζαν-Ζακ Γκοτενιέ ανέπτυξε τη συνταγή για τον τραπεζίτη και δημοτικό σύμβουλο Σίμον Μόριτς φον Μπέτμαν το 1838. Αρχικά τα μπέτμανχεν ήταν διακοσμημένα με τέσσερα αμύγδαλα, ένα για κάθε γιο του Σίμον Μόριτς. Μετά το θάνατο του γιου του, Χάινριχ, το 1845, αφαιρέθηκε το τέταρτο αμύγδαλο. Ωστόσο, αυτή η ιστορία είναι απίθανη, καθώς ο Σίμον Μόριτς είχε πεθάνει ήδη το 1826.

Μετά από ενάμιση αιώνα παρασκευής, η μορφή και η συνταγή του δεν έχουν αλλάξει ποτέ.

Παραπομπές
----------

1. ↑  Frankfurt Christmas Market Ανακτήθηκε στις 25 Αυγούστου 2013
2. ↑  Peter Badenhop, Frankfurter Gerichte : Fünf Spezialitäten, die man probiert haben sollte (five inevitable dishes of Frankfurt) στο: Frankfurter Allgemeine Zeitung 25 Αυγούστου 2021
3. ↑  You can bank on a good time in Frankfurt Ανακτήθηκε στις 25 Αυγούστου 2013
4. ↑  British in Germany, Living in Germany Ανακτήθηκε στις 25 Αυγούστου 2013

Εξωτερικοί σύνδεσμοι
--------------------

* Μια συνταγή για το μπέτμανχεν
* Konditorei Hollhorst
* Bethmannchen στο περιοδικό Living at Home, τεύχος Νοεμβρίου 2010 μέσω Google Translate
* Bethmannchen μέσω Google Translate
Ο **Πανδόλφος Β΄**, γερμ.: *Pandulf II* (απεβ. 13 Ιουλίου 982) από τον Οίκο της Κάπουας ήταν πρίγκιπας του Σαλέρνo (981), ο δεύτερος από αυτούς τους πρίγκιπες της οικογένειας των πριγκίπων της Κάπουα.

Βιογραφία
---------

Ήταν γιος του Πανδόλφου Α΄ του *Σιδηροκέφαλου*, πρίγκιπα του Μπενεβέντο-Κάπουας-Σπολέτο-Σαλέρνο. Αρχικά διορίστηκε κληρονόμος του άτεκνου Γισούλφος Α΄ πρίγκιπα του Σαλέρνο, ο οποίος είχε αποκατασταθεί στον θρόνο του από τον Πανδόλφο Α΄ τον *Σιδηροκέφαλο*. Μετά το τέλος τού πρώτου το 977, τον διαδέχθηκε ως συγκυβερνήτης του Σαλέρνο με τον πατέρα του. Με το τέλος τού τελευταίου τον Μάρτιο του 981, το μεγάλο πριγκιπάτο Μπενεβέντο-Κάπουα-Σαλέρνο διαιρέθηκε έτσι ώστε κληρονόμησε μόνο το Σαλέρνο, ενώ το Μπενεβέντo-Κάπουα-Σπολέτο πήγε στον μεγαλύτερο αδελφό του Λανδούλφος Δ΄.

Ήταν νέος και αντιμετώπισε αμέσως τον Mάνσo, δούκα του Αμάλφι, ο οποίος κατάφερε να τον απομακρύνει από το αξίωμα και να επιτύχει την αυτοκρατορική αναγνώριση. Ο Πανδόλφος Β΄ δεν ανέκτησε ποτέ το πριγκιπάτο του. Ακολούθησε τον αδερφό του, του οποίου την εξουσία μία εξέγερση είχε περιορίσει μόνο στην Κάπουα, και εντάχθηκαν στον στρατό του βασιλιά Όθωνα Β΄ της Γερμανίας στην Καλαβρία, όπου και οι δύο απεβίωσαν στη μάχη του Στίλο κατά των Σαρακηνών στις 13 Ιουλίου 982.

Βιβλιογραφικές αναφορές
-----------------------

* Δυνατά, GA «Η Νότια Ιταλία στον δέκατο αιώνα». *The New Cambridge Medieval History: Volume 3, C.900-c.1024* eds. Timothy Reuter, Rosamond McKitterick. Cambridge University Press, 1999 σελ. 643
Ο **Νικολάε Ντομπρίν** (*Nicolae Dobrin*) ήταν Ρουμάνος ποδοσφαιριστής, που θεωρείται από πολλούς ο μεγαλύτερος Ρουμάνος ποδοσφαιριστής των δεκαετιών του '60 και του '70.

Γεννήθηκε στις 26 Αυγούστου του 1947 στο Πιτέστι στην κομητεία Αργκές. Έπαιξε σε αγώνα της πρώτης κατηγορίας του ρουμανικού πρωταθλήματος σε ηλικία μόλις 16 ετών, το 1962. Αγωνίστηκε στην ομάδα της Αργκές επί 22 χρόνια (με σημαντικότερη διάκριση το πρωτάθλημα που κατέκτησε το 1979) και μόνο για ένα έτος έπαιξε στην Ταργκοβίστε.

Με τη φανέλα της εθνικής Ρουμανίας αγωνίστηκε σε 48 συνολικά αγώνες και πέτυχε έξι (6) τέρματα. Ενώ συνετέλεσε στην πρόκριση της χώρας του στα ημιτελικά του Παγκοσμίου Κυπέλλου του 1970, δεν αγωνίστηκε στους τελικούς.

Στη διάρκεια ολόκληρης της καριέρας του έπαιξε σε 409 αγώνες, σκοράροντας συνολικά 111 τέρματα. Τα έτη 1966, 1967 και 1971 ψηφίστηκε ως ο καλύτερος Ρουμάνος παίκτης. Στις 14 Ιουνίου 1983 έπαιξε στο τελευταίο του παιχνίδι, στη νίκη της Αργκές επί της Μπιχόρ με 2-0. Μέχρι το θάνατό του ήταν τεχνικός διευθυντής της Αργκές.

Πέθανε στο Πιτέστι στις 26 Οκτωβρίου του 2007, έχοντας υποφέρει από καρκίνο των πνευμόνων.

Παραπομπές
----------

1. ↑  (πολλαπλές γλώσσες) *Transfermarkt*. 213703. Ανακτήθηκε στις 9  Οκτωβρίου 2017.
2. ↑  english.hotnews.ro/Romania-football-legend-Nicolae-Dobrin-dies-aged-60-articol\_46276.htm.

Εξωτερικοί σύνδεσμοι
--------------------

* Πολυμέσα σχετικά με το θέμα  Nicolae Dobrin στο Wikimedia Commons
* Nicolae Dobrin - in memoriam

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |
Ο **Πανδόλφος Β΄,** ο λεγόμενος *Μέλας* (Niger) ή *Νέος*, *Pandulf II*, (άκμασε 1007-1014) από τον Οίκο της Κάπουας, ήταν γιος και διάδοχος του Λανδούλφος Ζ΄ πρίγκιπα της Κάπουα το 1007. Κυβέρνησε από κοινού με τον θείο του, Πανδόλφος Β΄ πρίγκιπα του Μπενεβέντο, ο οποίος ήταν αρχικά επίτροπός του, μέχρι το τέλος τού τελευταίου το 1014.

Καταγράφεται ότι κυβέρνησε από κοινού με τον πατέρα του, αλλά από ποια ημερομηνία είναι άγνωστο. Τον Φεβρουάριο του 1016, έκανε τον εξάδελφό του Πανδόλφος Δ΄ συγκυβερνήτη του. Στη συνέχεια, εξαφανίζεται από τα αρχεία.

Παραπομπές σε πηγές
-------------------

1. ↑  Leo van de Pas: (Αγγλικά) *Genealogics*. 2003.
Ο **Νίκος Μάλλιαρης** (γενν. Αθήνα, 4 Ιουλίου 1954) είναι παλαίμαχος ποδοσφαιριστής που αγωνιζόταν στην θέση του σέντερ-φορ (ύψος 1,82 μ.-βάρος 75 κιλά), συνδικαλιστής και διοικητικός παράγοντας. Έχει αναλάβει κοινωνικές και πολιτιστικές πρωτοβουλίες στο χώρο του αθλητισμού, που τον καθιστούν ενεργό και αναγνωρίσιμο μέλος της ελληνικής κοινωνίας.

Ποδοσφαιρική σταδιοδρομία
-------------------------

Από το 1971 έως το 1973 αγωνίστηκε σε ερασιτεχνικό επίπεδο στην ομάδα του "Π.Ο. Ψυχικού" στο πρωτάθλημα Αθηνών. Σαν επαγγελματίας, έπαιξε στον Εθνικό Αστέρα Καισαριανής (1973-1977) και ακολούθως στην Προοδευτική (1977-1980), αγωνιζόμενος στο πρωτάθλημα της Β´ Εθνικής κατηγορίας.

Το 1982 απέκτησε πτυχίο προπονητή ποδοσφαίρου. Επίσης δραστηριοποιείται με τον Σύλλογο Βετεράνων Ποδοσφαιριστών Προοδευτικής.

Παράγοντας
----------

Ο Νίκος Μάλλιαρης ήταν ένα από τα ιδρυτικά μέλη του ΠΣΑΠ. Διετέλεσε μέλος, ταμίας, γενικός γραμματέας, υπεύθυνος Τύπου-επικοινωνίας και υπεύθυνος οργάνωσης των μελών του Συνδέσμου, από το 1977 έως το 1985. Από το 2000 έως το 2001 ήταν μέλος της διοίκησης του Απόλλωνα Καλαμαριάς και εκπρόσωπός του στην ΕΠΑΕ. Το 2003 ήταν συνιδρυτής της ποδοσφαιρικής ομάδας «Αστέρας 2004», στην περιοχή της Καισαριανής, στην οποία και υπήρξε πρόεδρος έως το 2008. Το 2007 πρωτοστάτησε στην ίδρυση των εν Ελλάδι φίλων της Μπαρτσελόνα, της οποίας αποτελεί και μέλος από τον ίδιο χρόνο. Επίσης, είναι μέλος της πρωτοβουλίας της Ελληνοκαταλανικής φιλίας και από το 2009 μέλος της διεθνούς πρωτοβουλίας «HASTA LA VICTORIA SIEMPRE». Από το 2010 μέχρι το 2012 ήταν γενικός γραμματέας του Συλλόγου Βετεράνων Ποδοσφαιριστών Προοδευτικής. Το 2011 συμμετείχε σαν ιδρυτικό μέλος στη δημιουργία του αθλητικού συλλόγου «Α.Ο. Μονοφατσίου-Μπαρτσελόνα»

Προσωπική-επαγγελματική ζωή
---------------------------

Ο Νίκος Μάλλιαρης είναι παντρεμένος και πατέρας ενός παιδιού. Τα τελευταία χρόνια δραστηριοποιείται στο χώρο του Τύπου, ως υπεύθυνος πωλήσεων και επικοινωνίας εφημερίδων και περιοδικών.

Εξωτερικοί σύνδεσμοι
--------------------

* Οι διεθνείς πρωτοβουλίες του Νίκου Μάλλιαρη
Ο **Ντιν (Δημήτρης) Αναστασιάδης** (γεν. 6/6/1970) είναι παλαίμαχος Αυστραλός ποδοσφαιριστής, που έκανε μακροχρόνια επιτυχημένη καριέρα στο πρωτάθλημα Αυστραλίας. Υπήρξε διεθνής μια φορά με την εθνική ομάδα της Αυστραλίας.

Βιογραφικό
----------

Γεννήθηκε στις 6 Ιουνίου 1970 στη Μελβούρνη από Έλληνες γονείς, μετανάστες πρώτης γενιάς στην Αυστραλία. Τερματοφύλακας υπήρξε και ο πατέρας του στην Ελλάδα, ενώ επαγγελματίας ποδοσφαιριστής ήταν και ο αδερφός του Τζόνι Αναστασιάδης που αγωνίστηκε και στην Ελλάδα στον ΠΑΟΚ και στην Αυστραλία.

Ο Ντιν Αναστασιάδης ξεκίνησε την καριέρα του από το Μέγα Αλέξανδρο Μελβούρνης (νυν: *Heidelberg United FC*) το 1989 και συνέχισε στη Γιάραβιλ Γκλόρι (Yarraville Glory) και στην Φόκνερ Μπλουζ (Fawkner Blues), ομάδες του πολιτειακού πρωταθλήματος της Βικτώρια. Το 1992 υπέγραψε στην Ελλάς Μελβούρνης (νυν: *South Melbourne FC*), την πιο ιστορική ποδοσφαιρική ομάδα της ελληνικής ομογένειας, με την οποία αγωνίστηκε τρεις σεζόν στο εθνικό πρωτάθλημα Αυστραλίας. Ακολούθως, αγωνίστηκε σε διάφορες ομάδες του εθνικού πρωταθλήματος και του πολιτειακού πρωταθλήματος, ως το 2009 που σταμάτησε το ποδόσφαιρο. Στη συνέχεια σπούδασε προπονητική.

Κορυφαίες στιγμές της καριέρας του υπήρξαν η κατάκτηση του εθνικού πρωταθλήματος Αυστραλίας και στη συνέχεια του Κυπέλλου πρωταθλητριών Ωκεανίας με την Wollongong Wolves το 2001 και η συμμετοχή του στον τελικό του πρωταθλήματος το 1998 με την Κάρλτον. Είναι χαρακτηριστικό πως και στους δύο εθνικούς τελικούς, του 1998 και του 2001, αντίπαλός του ήταν ο αδερφός του Τζόνι Αναστασιάδης, ο οποίος και στους δύο τελικούς σκόραρε εναντίον του. Επίσης, επί δύο συνεχόμενες σεζόν (2005, 2006) αναδείχθηκε κορυφαίος τερματοφύλακας του πολιτειακού πρωταθλήματος Βικτώρια.

### Διεθνής

Το 2002 μετείχε με την Εθνική Αυστραλίας στην τελική φάση Κυπέλλου Εθνών Ωκεανίας, στην οποία η ομάδα έφτασε ως τον τελικό. Αγωνίστηκε στο θριαμβευτικό με 11-0 ματς με τη Νέα Καληδονία, που υπήρξε μοναδική συμμετοχή του στην εθνική Αυστραλίας.

Καριέρα
-------

| Έτος | Σύλλογος | Εμφανίσεις (Γκολ) |
| --- | --- | --- |
| 1989 |  Μέγας Αλέξανδρος Μελβούρνης | 0 (0) |
| 1990 |  Γιάραβιλ Γκλόρι | 26 (0) |
| 1999-1992 |  Φόκνερ Μπλουζ | 44 (0) |
| 1992-1995 |  Ελλάς Μελβούρνης | 60 (0) |
| 1995 |  Πορτ Μέλμπουρν Σαρκς | 11 (0) |
| 1995-1996 |  Ελλάς Μελβούρνης | 15 (0) |
| 1996-1997 |  Κόλινγκγουντ Γουόριορς | 3 (0) |
| 1997-2000 |  Κάρλτον | 92 (0) |
| 2000-2002 |  Γούλονγκονγκ Γουλβς | 38 (0) |
| 2002-2004 |  Ελλάς Μελβούρνης | 65 (0) |
| 2004-2005 |  Έσεντον Ρόαγιαλς | ; |
| 2006-2008 |  Ελλάς Μελβούρνης |  ; |
| 2009 |  Κάνονς Μελβούρνης |  ; |
| Έτος | Εθνική ομάδα | Εμφανίσεις (Γκολ) |
| 2002 | Αυστραλία ! Αυστραλία | 1 (0) |

Τίτλοι - Διακρίσεις
-------------------

* Κύπελλο Πρωταθλητριών Ωκεανίας (1): 2001.
* Φιναλίστ Κυπέλλου Εθνών Ωκεανίας: 2002.
* Πρωτάθλημα Αυστραλίας (1): 2000/01.
* Φιναλίστ Πρωταθλήματος Αυστραλίας: 1997/98.
* Τερματοφύλακας της σεζόν στο πρωτάθλημα Βικτώριας (2): 2005, 2006.

Παραπομπές
----------

1. ↑  (πολλαπλές γλώσσες) *Transfermarkt*. 202859. Ανακτήθηκε στις 9  Οκτωβρίου 2017.

Εξωτερικοί σύνδεσμοι
--------------------

* Australian Player Database
* Oceanian Nations Cup 2002
Ο **Νίκος Μαυραγάνης** γεννήθηκε στις 20 Ιουνίου 1968 στην Αμάρυνθο της Εύβοιας, έκανε σπουδές στο Πανεπιστήμιο Αθηνών στη Νομική Σχολή Αθηνών και είναι δικηγόρος στο επάγγελμα. Είναι παντρεμένος με δύο παιδιά. Υπήρξε ένα από τα πιο γνωστά στελέχη των Ανεξάρτητων Ελλήνων διατελώντας και υφυπουργός στην Κυβέρνηση Τσίπρα ενώ τον Οκτώβρη του 2020 ίδρυσε τον πολιτικό φορέα Ενώνω.

Πολιτική σταδιοδρομία
---------------------

Στις 25 Ιανουαρίου 2015 εκλέχθηκε Βουλευτής του Νομού Ευβοίας, ωστόσο στις εκλογές του Σεπτεμβρίου 2015 δεν κατάφερε να εκλεγεί. Τον Νοέμβριο του 2015 ανέλαβε ειδικός συνεργάτης του υφυπουργού Υποδομών Παναγιώτη Σγουρίδη. Στις 5 Νοεμβρίου 2016 στον Ανασχηματισμό της Κυβέρνησης Αλέξη Τσίπρα Σεπτεμβρίου 2015 αναλαμβάνει το χαρτοφυλάκιο του Υφυπουργού Υποδομών και Μεταφορών διαδεχόμενος τη Μαρίνα Χρυσοβελώνη.

Με νομική του παρέμβαση απέτρεψε τη δημιουργία ανεμογεννητριών στη Σκύρο. Στη Γιάλτρα της Αιδηψού με παρέμβασή του απέτρεψε τον κίνδυνο της υγείας των κατοίκων της από το πρόβλημα της ύδρευσης. Ως ο μόνος δικηγόρος στην Αμάρυνθο προσέφυγε στα δικαστήρια για τη μη επιτρεπτή εγκατάσταση των ανεμογεννητριών.

Διατύπωσε την πρόταση νόμου των Ανεξάρτητων Ελλήνων για τα "Κόκκινα Δάνεια", που προβλέπει το κούρεμα ή τη διαγραφή μη εξυπηρετούμενων δανείων για εμπόρους, ελεύθερους επαγγελματίες και ιδιώτες.

Διατύπωσε την τροπολογία στο Νομοσχέδιο για την τροποποίηση του Κώδικα Πολιτικής Δικονομίας με σκοπό να αποτραπούν οι πλειστηριασμοί κατοικιών και επιχειρήσεων ειδικά των πιο ευάλωτων κοινωνικών ομάδων.

Επίσης απέτρεψε με πολιτικές και νομικές πράξεις τη δημιουργία διοδίων στην Εύβοια χρησιμοποιώντας τον όρο εγκληματική και φονική πράξη για τα διόδια καταθέτοντας αναφορά προς την Εισαγγελία του Αρείου Πάγου και στο Ευρωπαϊκό Κοινοβούλιο και στην Ευρωπαϊκή Επιτροπή.
Συντεταγμένες: 01°19′S 175°58′E﻿ / ﻿1.317°S 175.967°E﻿ / -1.317; 175.967

|  |
| --- |
|  |
|  **Μπέρου**  |
|  |
| **Θέση** | Ειρηνικός ΩκεανόςΝησιά Γκίλμπερτ |
| **Συντεταγμένες** | 01°19′S 175°58′E﻿ / ﻿1.317°S 175.967°E﻿ / -1.317; 175.967 |
| **Χώρα** | Κιριμπάτι |
| **Έκταση (χμ²)** | 17,7 |
| **Πληθυσμός** | 2.169 (2005) |

Η **Μπέρου** (παλαιότερα γνωστό ως *Ελίζα*, *Φράνσις Νήσος*, *Μαρία*, *Περοάτ*, *Πέρου Νήσος* ή *Σάντεϋ*) είναι μια ατόλλη που βρίσκεται στα Τουνγκαρού, ή Νότια Νησιά Γκίλμπερτ στον Ειρηνικό Ωκεανό. Η Μπέρου έχει μήκος 15 χμ στον άξονα βορειοδυτικά προς τα νοτιοανατολικά, και πλάτος 4,75 χμ στο πλατύτερο σημείο της, από τα βορειοανατολικά προς τα νοτιοδυτικά. Το κέντρο του υφάλου είναι ένα ρηχό βαθούλωμα που ονομάζεται Λιμνοθάλασσα Νούκα. Το νησί βρίσκεται 96 χμ ανατολικά της Ταμπιτεουέα και 426 χμ νοτιοανατολικά της Ταράουα, κοντά στον ισημερινό.

Γεωγραφία
---------

Η ξηρά καταλαμβάνει το ένα τρίτο ή και περισσότερο από την δομή του ρηχού υφάλου και βρίσκεται κυρίως προς την βορειοανατολική άκρη του υφάλου. Η νησίδα έχει μέγιστο μήκος 13,9 χμ, και ποικίλλει στο πλάτος από τα 0,5 έως τα 2,9 χμ.

Μια εκτενής ανάπτυξη της άμμώδους γλώσσας ξηράς δημιούργησε την σχεδόν κλειστή Λιμνοθάλασσα Ταμπιάνγκ στο βόρειο άκρο, όπου υπάρχουν μανγκρόβια φυτά. Μια μικρή λιμνοθάλασσα στο βόρειο άκρο περικυκλώνεται από κατασκευασμένες λιμνούλες με ψάρια, με παρόμοια χαρακτηριστικά και στο νότιο άκρο της νησίδας. Μια μικρή λιμνοθάλασσα, με μήκος 3 χμ και εκτενή μανγκρόβια καταλαμβάνει το εσωτερικό νότιο τμήμα της Λιμνοθάλασσας Νούκα. Ένας υπερυψωμένος δρόμος βρίσκεται στην είσοδο του ορμίσκου και ένας διάδρομος αποβίβασης βρίσκεται στα εσωτερικά επίπεδα. Η λιμοθάλασσα Νούκα, έχει ένα πλατύ άνοιγμα. Το πλησιέστερο νησί στο Μπέρου είναι το Νικουνάου. 

### Οικισμοί

|  |  |
| --- | --- |
| **Οικισμοί** | **Πληθυσμός (2005)** |
| Αουτουκία | 204 |
| Αονιμάν | 101 |
| Νούκα | 348 |
| Ρονγκορόνγκο | 315 |
| Ταμπιάνγκ | 416 |
| Ταμποϊάκι | 349 |
| Ταουμπουκινμπέρου | 97 |
| Τετεΐριο | 74 |
| Ερίκο | 265 |
| **Μπέρου** | **2.169** |

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ατόλες και Νησιά του Κιριμπάτι |
| --- |
|  |
| Νησιά Γκίλμπερτ | 
* Μακίν
* Μπουταριτάρι
* Μαρακέι
* Αμπαϊάνγκ
* Ταράουα
* Μαϊάνα
* Αμπεμάμα
* Κουρία
* Αρανούκα
* Νονούτι
* Ταμπιτεουέα
* Μπέρου
* Νικουνάου
* Ονοτόα
* Ταμάνα
* Αροράε
 |
|  |
| Δυτικά των Γκίλμπερτ | 
Μπανάμπα |
|  |
| Νησιά Φοίνικα | 
* Αμπαριρίνγκα
* Εντέρμπουρυ
* Μπίρνι
* ΜακΚήν
* Ραουάκι
* Μάνρα
* Ορόνα
* Νικουμαρόρο
 |
|  |
| Νησιά Γραμμής Ισημερινού | 
* Τεράινα
* Ταμπουαεράν
* Κιριτιμάτι
* Μάλντεν
* Στάρμπακ
* Βοστόκ
* Καρολίνα
* Φλιντ
 |
|  |
| Ύφαλοι | 
* Γουίνσλοου
* Καροντελέτ
* Φίλιππο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 44145602394901360691
* GND: 4508632-1

 |

 |
Ο **Ντόναλντ** («**Ντον**») **Χάου** (12 Οκτωβρίου 1935 – 23 Δεκεμβρίου 2015) ήταν Άγγλος διεθνής (23 συμμετοχές από το 1957 έως το 1959) ποδοσφαιριστής, μάνατζερ, σχολιαστής αγώνωνκαι προπονητής.

Γεννήθηκε στο Σπρίνγκφιλντ του Γουλβερχάμπτον και σπούδασε στο Κολέγιο *Saint Peter*. Το Δεκέμβριο του 1950 γράφτηκε στους ερασιτέχνες της Ουέστ Μπρόμγουιτς Άλμπιον, για να ξεκινήσει επαγγελματική καριέρα ως δεξιός οπισθοφύλακας, δύο χρόνια μετά (1952). Έμεινε στην ομάδα αυτή έως και την περίοδο 1963-64 και πήρε μέρος σε 342 αγώνες, επιτυγχάνοντας 17 τέρματα. Πήρε ακόμη μέρος (με την Εθνική Ομάδα της Αγγλίας) στο Παγκόσμιο Κύπελλο Ποδοσφαίρου του 1958.

Ακολούθως και για τη διετία 1965 – 1966, έπαιξε με τα χρώματα της Άρσεναλ (70 αγώνες, 1 γκολ), τερματίζοντας την καριέρα του ως αθλητής. Σαν προπονητής, εργάστηκε για λογαριασμό των συλλόγων Μπρόμγουιτς (1971-1975), Γαλατά Σαράι (1975-1976), Άρσεναλ (1983-1986), Κουίνς Παρκ Ρέιντζερς (1989-1991) και Κόβεντρι Σίτι (1992). Το 1981 ήταν μέλος του προπονητικού τιμ της Εθνικής Αγγλίας, υπό το Ρον Γκρίνγουντ και αργότερα το Μπόμπι Ρόμπσον, ενώ το διάστημα 1994 – 1996 υπήρξε βοηθός του Τέρι Βένεϊμπλς.

Το 2004 ανακηρύχτηκε ως ένας από τους 16 σπουδαιότερους παίκτες της Μπρόμγουιτς όλων των εποχών, μετά από μία σφυγμομέτρηση που πραγματοποιήθηκε στο πλαίσιο του επίσημου εορτασμού για τη συμπλήρωση 125 ετών από την ίδρυση του σωματείου.

Παραπομπές
----------

1. ↑  (πολλαπλές γλώσσες) *FBref.com*. 3b6dc7a0.
2. 1 2  «Farewell to Don Howe: man of the people and a prince among coaches» (Αγγλικά) Times Newspapers. Λονδίνο. 24  Δεκεμβρίου 2015. σελ. 60.
3. ↑  «Don Howe obituary» Ανακτήθηκε στις 23/1/2020
4. ↑  «Simon O'Hagan meets Don Howe» Ανακτήθηκε στις 23/1/2020
5. ↑  «The wraps come off 125th anniversary mural» Ανακτήθηκε στις 23/1/2020

Πηγές
-----

* «Το Βήμα»: «Απεβίωσε ο Άγγλος παλαίμαχος ποδοσφαιριστής και προπονητής, Ντον Χάου» Ανακτήθηκε στις 23/1/2020

Εξωτερικοί σύνδεσμοι
--------------------

* Πολυμέσα σχετικά με το θέμα  Don Howe στο Wikimedia Commons
Οι **Οίνωτρες** (*"φυλή στην οποία ηγήθηκε ο Οίνωτρος"* ή *"λαός από την γη του κρασιού, την Οινωτρία"*) ήταν ο αρχαιότερος Ιταλικός λαός που κατοίκησε στην Νότια Ιταλία, επεκτεινόταν από την Ποσειδωνία μέχρι την νότια Καλαβρία. Από τον 6ο αιώνα π.Χ. εξαφανίστηκαν και ενσωματώθηκαν με τις υπόλοιπες Ιταλικές φυλές.
Ο Παυσανίας, ο Διονύσιος ο Αλικαρνασσεύς και ο Ευσέβιος της Καισαρείας αναφέρουν ότι την Οινωτρία ίδρυσε ο Οίνωτρος ένας από τους 50 γιους του γενάρχη των Πελασγών Λυκάωνα, μετανάστευσε στην Ιταλία από την Αρκαδία. Ο Αντωνίνος Λιβεράλις και ο Ελλάνικος ο Λέσβιος γράφουν επίσης ότι η άφιξη των Οίνωτρων στην περιοχή πυροδότησε την μετέπειτα άφιξη των Έλυμων από την Τροία στην δυτική Σικελία. Οι πρώτοι Έλληνες εγκαταστάθηκαν σε αποικίες όπως το Μεταπόντιο από εκεί εξαπλώθηκαν στην *"Οινωτρία γη"*, την μετέπειτα Καλαβρία. Οι Έλληνες που έφτασαν στην περιοχή σε ιστορικές περιόδους άρχισαν να τους λεηλατούν και τελικά κατέκτησαν την γη τους. Από τον 5ο αιώνα π.Χ. εξαφανίστηκαν υπό την πίεση που τους ασκούσαν οι Λουκανοί, ένας λαός Όσκικης καταγωγής. Ο Βιργίλιος τους καταγράφει σαν τους αρχαιότερους μετανάστες στην Εσπερία, τους απογόνους των Πελασγών που ήρθαν στην Ιταλία.
Μια άλλη πιθανή εξήγηση για το όνομα των Οίνωτρων είναι ότι προέρχεται από την λέξη *"Οίνος"* ή *"κρασί"* επειδή η περιοχή από την οποία ήρθαν στην Ελλάδα ήταν γεμάτη με αμπελώνες, σταδιακά επεκτάθηκε το όνομα της σε ολόκληρη την νότια Ιταλία. Ο Ησύχιος ο Αλεξανδρεύς καταγράφει την λέξη *"Οίνωτρον"* σαν ένα είδος αμπελώνα. Σύμφωνα με την παραδοσιακή άποψη οι Οίνωτρες αποτελούσαν το νότιο τμήμα του πιο πανάρχαιου προ-Λατινικού λαού που κατοικούσε στις ακτές της Τυρρηνικής θάλασσας από την Λιγυρία μέχρι την Σικελία.

Παραπομπές
----------

1. ↑
2. ↑
3. ↑
4. ↑
5. ↑  Virgil (2006). The Aeneid. New York: Penguin Classics. σ. 65
6. ↑  McGee, Harold. On Food and Cooking: The Science and Lore of the Kitchen. Simon and Schuster, σ. 716
7. ↑
8. ↑   Sciarretta, Antonio (2010). Toponomastica d'Italia. Nomi di luoghi, storie di popoli antichi. Milano: Mursia. σσ. 174–194

Πηγές
-----

* McGee, Harold. On Food and Cooking: The Science and Lore of the Kitchen. Simon and Schuster, 2004.
* Sciarretta, Antonio (2010). Toponomastica d'Italia. Nomi di luoghi, storie di popoli antichi. Milano: Mursia.
Ο **Παναθηναϊκός αμφορέας** που φιλοξενείται στο Εθνικό Αρχαιολογικό Μουσείο με αριθμό καταλόγου 20044, είναι αρχαιολογικό εύρημα από την Ερέτρια.

Περιγραφή
---------

Η έμπροσθεν όψη είναι διακοσμημένη με τη θεά Αθηνά Πρόμαχο. Παρουσιάζεται στη συνηθισμένη στάση με ασπίδα και δόρυ, αλλά λεπτή και ακίνητη. Αριστερά της υψώνεται ένας κίονας με την επιγραφή «*Των Αθένεθεν άθλων*», ενώ μια άλλη επιγραφή με το όνομα του επώνυμου άρχοντα «*Καλλιμήδη*» χρονολογεί τον αμφορέα στο έτος 360/59 π.Χ.. 

Στην όπισθεν άποψη η σκηνή περιγράφει τον αγώνα πάλης, στην οποία παίρνουν μέρος δύο παλαιστές, ενώ δεξιά ένας έφεδρος αθλητής περιμένει την έκβαση του αγώνα για να αναμετρηθεί με τον νικητή. Αριστερά εικονίζεται ο κριτής. Φοράει ιμάτιο και στεφάνι.

Πηγές
-----

|  |  |
| --- | --- |
| εικονίδιο Αρχαιολογία | Πύλη Αρχαιολογία |

* Νικόλαος Καλτσάς: *Εθνικό Αρχαιολογικό Μουσείο*, σελ. 333, Αθήνα, ΟΛΚΟΣ 2007, ISBN 978-960-89339-1-0
Συντεταγμένες: 53°45′4.198″N 14°4′17.090″E﻿ / ﻿53.75116611°N 14.07141389°E﻿ / 53.75116611; 14.07141389

Ο ποταμός Ούκερ κοντά στο Τόργκελοβ
Ο **Ούκερ** ή **Ούεκερ** (*Uecker* [ˈʏkər]) είναι ποταμός στα ΒΑ κρατίδια της Γερμανίας Βραδεμβούργο και Μεκλεμβούργο-Δυτική Πομερανία. Η πηγή του βρίσκεται στον δήμο Ούκερμαρκ, κοντά στο χωρίο Άλτ-Τέμμεν. Ρέει προς τα βόρεια περνώντας μέσα από τις λίμνες Ομπερούκερσι, Μογένσε και Ούντερρουκερσι, όπου βρίσκεται η παλιά πόλη Πρένζλαου. Κοντά στο μικρό χωριό Νίντεν (το σύνορο ανάμεσα στο Βραδεμβούργο και την Πομερανία) η ονομασία του ποταμού αλλάζεται από Ούκερ σε Ούεκερ. Ρέει ακόμα περισσότερο προς τα βόρεια διαρρέοντας τις πόλεις Πασεβάλκ και Τόργκελοβ, και έπειτα αριστερά του βρίσκεται το Εγκέσιν. Εκεί ο ποταμός Ράντοβ εκβάλλει στον Ούκερ. Στο Ουέκερμουντε, ο ποταμός ρέει προς την λιμνοθάλασσα Στσέτζιν και εκβάλλει στη Βαλτική μέσω των ποταμών Πεένεστρομ, Σβίνα και Τζβίνα. Έχει λεκάνη απορροής 2.200 τετραγωνικά χλμ και μήκος 102 χλμ.

Το όνομα "Ούεκερ" προέρχεται από την Πολαβιανή λέξη vikru/vikrus που σημαίνει "γρήγορος". Ο ποταμός έδωσε την ονομασία του στην ιστορική περιοχή Ούκερμαρκ καθώς και στους δήμους Ούκερμαρκ και Ούεκερ-Ράντοβ.

Πηγές
-----

* Heinrich, Gerd (1973). Handbuch der historischen Stätten Deutschlands, Band 10, Berlin und Brandenburg. Stuttgart: Alfred Kröner Verlag. p. 563. ISBN 978-3-520-31103-0. (Γερμανικά)
* Leciejewicz, Lech (1989). Słowianie zachodni : z dziejów tworzenia się średniowiecznej Europy. Wrocław: Zakład Narodowy im. Ossolińskich. ISBN 83-04-02690-2. (Πολωνικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 241197854
* GND: 4431935-6

 |

 |
Ο **Μοχάμεντ Χάμζα** (5 Μαρτίου 1918 – 19 Γεβρουαρίου 1993) ήταν ο δημιουργός του *Τζαλούρ Γκεμιλάνγκ*, της Σημαίας της Μαλαισίας. Καταγόταν από το Καμπούνγκ Μελάγιου Ματζιντί, στο Τζοχόρ Μπάχρου του Τζοχόρ.

Σχεδιασμός της σημαίας της Μαλαισίας
------------------------------------

Όταν η Ομοσπονδία της Μαλαισίας αντικατέστησε τη βραχύβια Μαλαϊκή Ένωση, η ομοσπονδιακή κυβέρνηση μέσα από το Ομοσπονδιακό Νομοθετικό Συμβούλιο κάλεσε για ένα διαγωνισμό σχεδίων για μια νέα σημαία. Τρεις σημαίες διαβιβάστηκαν στο κοινό. Η πρώτη σημαία είχε 11 λευκά αστέρια με δύο Μαλαισιακά κρις (μαχαίρια) στη μέση εναντίον ενός μπλε φόντου. Η δεύτερη σημαία είχε "ομόκεντρο κύκλο 11 αστεριών γύρω από ένα περασμένο κερίς σε μπλε πεδίο." Το τρίτο "είχε 11 εναλλασόμενες κόκκινες και λευκές ρίγες και ένα κίτρινο μισοφέγγαρο και ένα πεντάκτινο αστέρι σε μπλε φόντο στην πάνω αριστερή γωνία." Το τρίτο σχέδιο - από το Μοχάμεντ Χάμζα του Τμήματος Δημοσίων Έργων - επιλέχθηκε ως ο νικητής μέσα από μια δημόσια δημοσκόπηση που πραγματοποιήθηκε από τα Μαλαισιακά Ταχυδρομεία. Καθώς η Μαλαισία πολεμούσε τους κομμουνιστές κατά τη διάρκεια της Μαλαϊκής έκτακτης Ανάγκης, το πεντάκτινο αστέρι είχε παράξενη ομοιότητα με τα κομμουνιστικά σύμβολα. Ως εκ τούτου, το αστέρι τροποποιήθηκε για να φιλοξενήσει έξι περισσότερες ακτίνες.

Παραπομπές
----------

1. ↑  Sonia Ramachandran.
Συντεταγμένες: 00°40′S 174°20′E﻿ / ﻿0.667°S 174.333°E﻿ / -0.667; 174.333

|  |
| --- |
|  **Νονούτι**  |
|  |
| **Θέση** | Ειρηνικός ΩκεανόςΝησιά Γκίλμπερτ |
| **Συντεταγμένες** | 00°40′S 174°20′E﻿ / ﻿0.667°S 174.333°E﻿ / -0.667; 174.333 |
| **Χώρα** | Κιριμπάτι |
| **Έκταση (χμ²)** | 21,5 |
| **Πληθυσμός** | 3.179 (2005) |

Η **Νονούτι** είναι μια ατόλλη και συνάμα ένα διαμέρισμα του Κιριμπάτι. Η ατόλλη βρίσκεται στα νότια Νησιά Γκίλμπερτ, 38 χμ βόρεια της Ταμπιτεουέα, και 250 χμ νότια της Ταράουα. Η ατόλλη αποτελείται από μια συνεχή γραμμή από νησιά στην βόρεια, ανατολική και νοτιοανατολική πλευρά της. Υπάρχει μια νησίδα στην βορειοδυτική πλευρά της ατόλλης που ονομάζεται Νουμαλάνγκ. Η Νουμαλάνγκ είναι ακατοίκητη και φυλάσσεται ως Καταφύγιο Πτηνών. Η ατόλλη είναι το τρίτο μεγαλύτερο από τα Νησιά Γκίλμπερτ με μήκος 35 χμ και πλάτος 15 χμ. 

Ο κυβερνητικός σταθμός στο νησί βρίσκεται στο χωριό Ματάνγκ. Ο γραμματέας του νησιού είναι ο πλέον υψηλόβαθμος αξιωματούχος στο νησί. Ο πρώην πρόεδρος του Κιριμπάτι, Ιερεμία Ταμπάι, κατάγεται από την Νονούτι.

Η Νονούτι φιλοξενεί έναν αριθμό δημοτικών σχολείων, ένα Γυμνάσιο, και το ιδιωτικό Λύκειο Τζωρτζ Ήστμαν, που το λειτουργεί η Προτεσταντική Εκκλησία του Κιριμπάτι. 

Το μεγαλύτερο κτήριο συγκεντρώσεων, το μουανεάμπα, στο Κιριμπάτι βρίσκεται στο χωριό Ταμποϊάκι. Εδώ ήταν που η πρώτη Καθολική ιεραποστολή ιδρύθηκε στο Κιριμπάτι την δεκαετία του 1880. 

Το όνομα Νονούτι σημαίνει "ξύπνα νωρίς να πας για ψάρεμα".

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ατόλες και Νησιά του Κιριμπάτι |
| --- |
|  |
| Νησιά Γκίλμπερτ | 
* Μακίν
* Μπουταριτάρι
* Μαρακέι
* Αμπαϊάνγκ
* Ταράουα
* Μαϊάνα
* Αμπεμάμα
* Κουρία
* Αρανούκα
* Νονούτι
* Ταμπιτεουέα
* Μπέρου
* Νικουνάου
* Ονοτόα
* Ταμάνα
* Αροράε
 |
|  |
| Δυτικά των Γκίλμπερτ | 
Μπανάμπα |
|  |
| Νησιά Φοίνικα | 
* Αμπαριρίνγκα
* Εντέρμπουρυ
* Μπίρνι
* ΜακΚήν
* Ραουάκι
* Μάνρα
* Ορόνα
* Νικουμαρόρο
 |
|  |
| Νησιά Γραμμής Ισημερινού | 
* Τεράινα
* Ταμπουαεράν
* Κιριτιμάτι
* Μάλντεν
* Στάρμπακ
* Βοστόκ
* Καρολίνα
* Φλιντ
 |
|  |
| Ύφαλοι | 
* Γουίνσλοου
* Καροντελέτ
* Φίλιππο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 247415890
* GND: 7530122-2

 |

 |
Αυτό το λήμμα αφορά το νησί των Γαλλικών Νοτίων και Ανταρκτικών Εδαφών.  Για το ομώνυμο νησί της Αλάσκας, δείτε: Νήσος Αγίου Παύλου, Αλάσκα.  Για το ομώνυμο νησί της Νέας Σκωτίας, δείτε: Νήσος Αγίου Παύλου, Νέα Σκωτία.  
Συντεταγμένες: 38°43′19″S 77°31′44″E﻿ / ﻿38.72194°S 77.52889°E﻿ / -38.72194; 77.52889

**Νήσος Αγίου Παύλου**| Σημαία ΓαλλίαςΣημαία ΓαλλίαςΣημαία Γαλλικών Νοτίων και Ανταρκτικών ΕδαφώνΣημαία Γαλλικών Νοτίων και Ανταρκτικών Εδαφών |
| Χάρτης Νήσου Αγίου Παύλου |
| Χώρα | Γαλλία |
| Εξαρτημένη περιοχή | Γαλλικά νότια και ανταρκτικά εδάφη |
| Θέση | νότιος Ινδικός Ωκεανός |
| Γεωγραφικές Συντεταγμένες | 38°43′19″Ν, 77°31′44″Α |
| Έκταση | 6 χλμ² |
| Πληθυσμός | ακατοίκητο |
| Διοικείται μαζί με την κοντινή Νήσου Άμστερνταμ ως μία από τις 5 περιοχές των Γαλλικών νοτίων και ανταρκτικών εδαφών |
| Έδρα διοίκησης | Άγιος Πέτρος, Ρεϊνιόν |

Η **Νήσος Αγίου Παύλου** (στα Γαλλικά: Île Saint-Paul) αποτελεί τμήμα των Γαλλικών Νοτίων και Ανταρκτικών Εδαφών στον Ινδικό Ωκεανό, με έκταση 6 χλμ². Βρίσκεται περίπου 85 χλμ νότια του μεγαλύτερης Νήσου Άμστερνταμ, μαζί με το οποίο αποτελεί μία από τις 5 περιοχές των Γαλλικών Νοτίων και Ανταρκτικών Εδαφών, στις γεωγραφικές συντεταγμένες 38°43′19″Ν, 77°31′44″Α. Είναι βραχώδες και ακατοίκητο νησί με μέγιστο πλάτος που δεν ξεπερνά τα 5 χλμ και δεν έχει καθόλου δένδρα.

Κατά την πλεύση πλοίων την ημέρα οι καπετάνιοι πολλές φορές χρησιμοποιούν το νησί για να ελέγξουν την πορεία τους πριν κατευθυνθούν προς τα βόρεια.

Μια επιστημονική ερευνητική καμπίνα στο νησί χρησιμοποιείται για επιστημονικές ή οικολογικές μικρές επιχειρήσεις, αλλά δεν υπάρχει μόνιμος πληθυσμός.

Ιστορία
-------

Τη δεκαετία του 1880 ο Τσαρλς Λαϊτόλερ ναυάγησε εδώ. Στην αυτοβιογραφία του, *ο Τιτανικός και άλλα πλοία*, περιγράφει με μεγάλη ακρίβεια το νησί. Κατά τον Γαλλικό έλεγχο επί του Μαυρικίου, ο Άγιος Παύλος όπως και η Νήσος Άμστερνταμ διοικούνταν από το Πορ Λουΐ, αλλά μεταφέρθηκε στο Ρεϊνιόν πριν την Βρετανική εισβολή στον Μαυρίκιο.

Το 1928 δημιουργήθηκε στον Άγιο Παύλο κονσερβοποιια αστακού. Επτά εργαζόμενοι της κονσερβοποιίας εγκαταλείφθηκαν στην τύχη τους όταν η εταιρεία χρεωκόπησε το 1931. Αργότερα έγιναν γνωστοί ως "Les Oubliés de Saint-Paul" (*οι ξεχασμένοι του Αγίου Παύλου*). Πέντε πέθαναν, οι δύο επιζώντες τελικά διασώθηκαν το 1934.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Γαλλικά Νότια και Ανταρκτικά Εδάφη (περιφέρειες) |
| --- |
|  |
| Νήσοι Αγίου Παύλου-και-Άμστερνταμ | 
* Νήσος Αγίου Παύλου
* Νήσος Άμστερνταμ
 | Carte de localisation des Terres australes et antarctiques françaises. |
|  |
| Αρχιπέλαγος Κεργκελέν | 
Αρχιπέλαγος Κεργκελέν |
|  |
| Αρχιπέλαγος Κροζέ | 
Αρχιπέλαγος Κροζέ |
|  |
| Διάσπαρτες Νήσοι Ινδικού Ωκεανού | 
* Διάσπαρτες Νήσοι Ινδικού Ωκεανού (*Ένδοξες Νήσοι*
* *Νήσος Ευρώπη*
* *Νήσος Χουάν ντε Νόβα*
* *Ύφαλος Ινδίας*
* *Νήσος Τρομελέν*)
 |
|  |
| Αδελία Γη | 
Αδελία Γη |

 |
Συντεταγμένες: 59°24′N 24°46′E﻿ / ﻿59.400°N 24.767°E﻿ / 59.400; 24.767

Η λίμνη **Ούλεμιστε** (εσθονικά: *Ülemiste*) είναι λίμνη της Εσθονίας, η οποία περιβάλλει την πρωτεύουσά της Τάλιν. Η Ούλεμιστε είναι η κύρια πηγή υδροδότησης του Τάλιν. Το αεροδρόμιο του Τάλιν βρίσκεται στην ανατολική ακτή της λίμνης ενώ στη βόρεια ακτή της υπάρχει μονάδα επεξεργασίας νερού της AS Tallinna Vesi, της κύριας εταιρείας ύδρευσης του Τάλιν, της οποίας το 90% του πόσιμου νερού προέρχεται από τη λίμνη. Στις 18 Μαρτίου του 2010 ένα αεροσκάφος DHL Antonov An-26 πραγματοποίησε επείγουσα προσγείωση στην παγωμένη λίμνη Ούλεμιστε. Περίπου ένας τόνος καυσίμου διέρρευσε από αυτό στη λίμνη και δύο μέλη του πληρώματος τραυματίστηκαν. Τελικώς κατορθώθηκε να καθαριστεί όλη η ρύπανση.

Παραπομπές
----------

1. ↑  Accident: Exin AN26 at Tallinn on Mar 18th 2010, gear and engine trouble

Εξωτερικοί σύνδεσμοι
--------------------

* Πολυμέσα σχετικά με το θέμα  Lake Ülemiste στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315527880
* LCCN: sh94006222

 |

 |
Η **Ούλενχορστερ** (γερμανικά: *Uhlenhorster*), γνωστή και ως ΟΧΚ Αμβούργο (UHC Hamburg), είναι αθλητικός σύλλογος που εδρεύει στο Αμβούργο της Γερμανίας. Ιδρύθηκε το 1901, με τμήματα χόκεϊ επί χόρτου και αντισφαίρισης. Από το 1923, το τμήμα χόκεϊ διεξάγει τους εντός έδρας αγώνες του στο Χούμελσμπετελ του Χάντσμπεκ.

Η Ούλενχορστερ είναι μία από τις πιο επιτυχημένες ομάδες χόκεϊ επί χόρτου στη Γερμανία, τόσο σε επίπεδο ανδρών και γυναικών όσο και σε επίπεδο ακαδημιών, με ομάδες που αγωνίζονται στην Μπούντεσλιγκα. Η ομάδα των ανδρών κατέκτησε το Ευρωπαϊκό Πρωτάθλημα τρεις φορές. Η ακαδημία της Ούλενχορστερ είναι μία από τις κορυφαίες ακαδημίες χόκεϊ στην Ευρώπη και έχει παραγάγει πολλούς διεθνείς παίκτες.

Διακρίσεις
----------

*Τελευταία ενημέρωση: 13 Ιουλίου 2017*
* **Ευρωπαικό Πρωτάθλημα Χόκεϊ**

Πρωταθλήτρια (3): 2007/08, 2009/10, 2011/12

Παραπομπές
----------

1. ↑  «Uhlenhorster Hockey Club e.V.». Ανακτήθηκε στις 9 Νοεμβρίου 2014.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Uhlenhorster HC  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |